ඉහළ පෙළේ ප්‍රභූවරුන් ඉලක්ක කොට ප්‍රහාර එල්ල කිරීමේ අරමුණෙන් තොරතුරු රැස්කළ බවට අත්අඩංගුවට ගෙන සිටි එල්.ටී.ටී.ඊ. සාමාජිකයෙක් ඊයේ (19) කොළඹ අතිරේක මහේස්ත්‍රාත් නිරෝෂා ප්‍රනාන්දු මහත්මිය හමුවේ රහස් ප්‍රකාශයක් ලබා දුන්නේය.විදේශගතව සිට මෙරටට පැමිණ ඇති එල්ටීටීඊ ත්‍රස්තවාදි සංවිධානයේ ක්‍රියාකාරී සමාජිකයකු වන කජීපන් පොන්නයියා සෙල්වනායගම් නොහොත් ගෝබී විසින් මේ මෙහෙයුම ක්‍රියාත්මක කර ඇති බව පවසන ත්‍රස්ත කොට්ඨාසය ස්විස්ටර්ලන්තයේ සිටින එල්.ටී.ටී.ඊ සංවිධානයේ ක්‍රියාකරුවකු වන කුහන් සහා පරමනාදන් යාදවන් නොහොත් සන්තෝෂන් මාස්ටර් නමැත්තා මෙහි මූලිකත්වය ගෙන ක්‍රියාකරන බවට අධිකරණයට දන්වා තිබිණ.